

ที่ มท ๐๘16.3/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

 มีนาคม 2568

เรื่อง การประชุมเชิงปฏิบัติการและฝึกปฏิบัติในการใช้งานระบบ ปพ.3 ออนไลน์ และการลงลายมือชื่อ
อิเล็กทรอนิกส์ (e-Signature) ประจำปีการศึกษา 2567 ของสำนักงานคณะกรรมการการศึกษาขั้นพื้นฐาน
ในรูปแบบการประชุมออนไลน์

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0816.3/ว 961
 ลงวันที่ 1 เมษายน 2565

สิ่งที่ส่งมาด้วย กำหนดการประชุมเชิงปฏิบัติการฯ จำนวน 1 ฉบับ

 ตามที่ กรมส่งเสริมการปกครองท้องถิ่นได้แจ้งการจัดทำแบบรายงานผู้สำเร็จการศึกษา ตามหลักสูตรแกนกลางการศึกษาขั้นพื้นฐาน (ปพ.3) โดยให้สถานศึกษาในสังกัดองค์กรปกครองส่วนท้องถิ่น ที่จัดการศึกษาระดับชั้นมัธยมศึกษาทุกแห่งจัดทำแบบรายงานผู้สำเร็จการศึกษาฯ ผ่านระบบ ปพ.3 ออนไลน์ ของสำนักงานคณะกรรมการการศึกษาขั้นพื้นฐาน ตั้งแต่ปีการศึกษา 2564 เป็นต้นไป ความละเอียดแจ้งแล้ว นั้น

 กรมส่งเสริมการปกครองท้องถิ่นได้รับแจ้งจากสำนักงานคณะกรรมการการศึกษาขั้นพื้นฐานว่า ได้พัฒนาระบบลงลายมือชื่ออิเล็กทรอนิกส์ (e-Signature) รวมทั้งได้เพิ่มระบบการจัดทำ และจัดเก็บ ปพ.3 ป สำหรับการรายงานข้อมูลผู้สำเร็จการศึกษา ระดับชั้นประถมศึกษาปีที่ 6 ซึ่งเป็นการเพิ่มศักยภาพในการจัดเก็บข้อมูล และเอกสารหลักฐานสำคัญทางการศึกษาให้กับสถานศึกษา และเขตพื้นที่การศึกษาเพื่อจัดเก็บข้อมูลดังกล่าว
ในรูปแบบดิจิทัลอีกทางหนึ่งด้วย จึงขอความร่วมมือจังหวัดแจ้งองค์กรปกครองส่วนท้องถิ่นที่จัดการศึกษาขั้นพื้นฐานมอบหมายให้ผู้ที่ปฏิบัติหน้าที่ “เจ้าพนักงานทะเบียน” ในการตรวจสอบและยืนยันข้อมูลแบบรายงานผู้สำเร็จการศึกษา ตามหลักสูตรแกนกลางการศึกษาขั้นพื้นฐาน (ปพ.3) และแจ้งสถานศึกษาในสังกัดที่จัดการศึกษา
ระดับชั้นประถมศึกษามอบหมายให้ผู้ที่ปฏิบัติหน้าที่ “นายทะเบียน” ในการจัดทำ และเก็บแบบรายงานผู้สำเร็จการศึกษาตามหลักสูตรแกนกลางการศึกษาขั้นพื้นฐาน (ปพ.3) เข้าร่วมประชุมในวันศุกร์ที่ 15 พฤศจิกายน ๒๕๖7
เวลา 08.30 - 15.30 น. ผ่านระบบอินเทอร์เน็ต 3 ช่องทางหลัก ได้แก่ 1) [www.youtube.com/obectvonline 2) www.facebook.com/obectvline และ 3) www.obectv.tv รายละเอียดปรากฏตาม QR Code ท้ายหนังสือนี้](http://www.youtube.com/obectvonline%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%20%202%29%20www.facebook.com/obectvline)

 จึงเรียนมาเพื่อโปรดพิจารณา

 ขอแสดงความนับถือ

 อธิบดีกรมส่งเสริมการปกครองท้องถิ่น

รอง อสถ....................................

ผอ.กศ........................................

ผอ.กง.สศ...................................

หน.ฝ.กศ....................................

จนท..........................................

กองส่งเสริมและพัฒนาการจัดการศึกษาท้องถิ่น สิ่งที่ส่งมาด้วย

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙๐๐๐ ต่อ ๕๓๑๓

ไปรษณีย์อิเล็กทรอนิกส์ saraban@dla.go.th

ผู้ประสานงาน นางสาวมารียะห์ ดามาลี โทร. 063-584-7236 bit.ly/41JiSbC